CELEX: 32016D1781
Language: fi
Date: 2016-10-05 00:00:00
Title: Komission täytäntöönpanopäätös (EU) 2016/1781, annettu 5 päivänä lokakuuta 2016, päätöksen 2007/777/EY liitteen II muuttamisesta Saint Pierre ja Miquelonia koskevan kohdan lisäämisen osalta niiden kolmansien maiden tai niiden osien luettelossa, joista lihavalmisteiden sekä käsiteltyjen mahojen, rakkojen ja suolten tuonti unionin alueelle on sallittua (tiedoksiannettu numerolla C(2016) 6287) (ETA:n kannalta merkityksellinen teksti)

7.10.2016   
            
            
               FI
            
            
               Euroopan unionin virallinen lehti
            
            
               L 272/88
            
         KOMISSION TÄYTÄNTÖÖNPANOPÄÄTÖS (EU) 2016/1781,
   annettu 5 päivänä lokakuuta 2016,
   päätöksen 2007/777/EY liitteen II muuttamisesta Saint Pierre ja Miquelonia koskevan kohdan lisäämisen osalta niiden kolmansien maiden tai niiden osien luettelossa, joista lihavalmisteiden sekä käsiteltyjen mahojen, rakkojen ja suolten tuonti unionin alueelle on sallittua
   
      
         (tiedoksiannettu numerolla C(2016) 6287)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantokappaleen, 8 artiklan 1 kohdan ensimmäisen alakohdan, 8 artiklan 4 kohdan ja 9 artiklan 4 kohdan c alakohdan,
   sekä katsoo seuraavaa:
   
               (1)
            
            
               Komission päätöksessä 2007/777/EY (2) säädetään muun muassa edellytyksistä, jotka koskevat tiettyjen lihavalmisteiden sekä käsiteltyjen mahojen, rakkojen ja suolten, jäljempänä ’hyödykkeet’, joille on tehty jokin kyseisen päätöksen liitteessä II olevassa 4 osassa vahvistetuista käsittelyistä, tuontia unioniin, ja vahvistetaan luettelo kolmansista maista tai niiden osista, joista hyödykkeiden tuonti unionin alueelle on sallittua.
            
         
               (2)
            
            
               Päätöksen 2007/777/EY liitteessä II olevassa 2 osassa vahvistetaan luettelo kolmansista maista tai niiden osista, joista on sallittua tuoda unioniin hyödykkeitä, kunhan niille on tehty jokin liitteessä II olevassa kyseisessä osassa tarkoitetuista käsittelyistä. Kyseisten käsittelyjen tarkoituksena on tiettyjen erityisiin hyödykkeisiin liittyvien eläinten terveyteen kohdistuvien riskien poistaminen. Kyseisen liitteen 4 osassa vahvistetaan muu kuin erityiskäsittelyjärjestelmä A sekä erityiskäsittelyjärjestelmät B–F, jotka luetellaan alenevassa järjestyksessä hyödykkeeseen liittyvän eläinten terveysriskin vakavuuden mukaan.
            
         
               (3)
            
            
               Saint Pierre ja Miquelon on pyytänyt pääsyä päätöksen 2007/777/EY liitteessä II olevassa 2 osassa esitettyyn luetteloon, jotta voitaisiin sallia Saint Pierre ja Miquelonin tuoda siipikarjanlihatuotteita unionin alueelle. Siipikarjanlihan valmistusprosessin aikana Saint Pierre ja Miquelonissa siipikarjanlihatuote kuumennuskäsitellään päätöksen 2007/777/EY liitteessä II olevassa 4 osassa tarkoitetun erityiskäsittelyn D mukaisesti.
            
         
               (4)
            
            
               Saint Pierre ja Miquelon on toimittanut kattavat ja tyydyttävät asiakirjat siipikarjan terveydellisestä tilanteesta, tautien ennaltaehkäisystä ja voimassa olevasta valvontajärjestelmästä.
            
         
               (5)
            
            
               Sen vuoksi on aiheellista lisätä Saint Pierre ja Miquelon luetteloon niiden kolmansien maiden tai niiden osien osalta, jotka on vahvistettu päätöksen 2007/777/EY liitteessä II olevassa 2 osassa, jonka siipikarjan ja tarhattujen riistalintujen (sileälastaisia lintuja lukuun ottamatta) sarakkeesta käy ilmi käsittely D.
            
         
               (6)
            
            
               Päätöksen 2007/777/EY liitteessä II olevaa 2 osaa olisi sen vuoksi muutettava.
            
         
               (7)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2007/777/EY liite II tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 5 päivänä lokakuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 18, 23.1.2003, s. 11.
   
      (2)  Komission päätös 2007/777/EY, tehty 29 päivänä marraskuuta 2007, eläinten terveyttä ja kansanterveyttä koskevista edellytyksistä ja todistusmalleista ihmisravinnoksi tarkoitettujen tiettyjen lihavalmisteiden ja käsiteltyjen mahojen, rakkojen ja suolten tuonnissa kolmansista maista sekä päätöksen 2005/432/EY kumoamisesta (EUVL L 312, 30.11.2007, s. 49).
   
      LIITE
      Lisätään päätöksen 2007/777/EY liitteessä II olevaan 2 osaan Uutta-Seelantia ja Paraguayta koskevien kohtien väliin Saint Pierre ja Miquelonia koskeva kohta seuraavasti:
      
         
                     ”PM
                  
                  
                     Saint Pierre ja Miquelon
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     D
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX”